### 4.      Ron Schou og brolægningsarbejder i byområder 2016

**Åbent**

Sagsnr.: 326-2016-8288        J.nr.: 05.01.08            Dokumentnr.:
326-2016-50455

**Sagstype**

Beslutning.

**Resume og sagens baggrund**

Udover funktionskontrakten med Paw Christensen som vedrører
vedligeholdelsen af kommunens veje i landområder, er der en budgetramme til
asfalt- og brolægningsarbejder i byområder. I lighed med sidste år skal
udvalget prioritere asfalt- og brolægningsarbejder for 2016, med henblik på et
1-årigt udbud af arbejderne.

**Indstillinger**

Chefen for Vej, Ejendom og Affald indstiller:

· at
udvalget træffer beslutning om valg af asfalt- og brobelægningsarbejder i 2016
i henhold til Bilag 1, og

· at
arbejderne udføres efter afholdelse af et 1-årigt udbud.

**Behandling**

Teknik- og Miljøudvalget.

**Sagsfremstilling**

I Kalundborg Kommune er der årligt afsat et anlægsbeløb på
cirka 6,9 mio. kr. til asfaltbelægningsarbejder i byområder. De øvrige veje -
fortrinsvis på landet - vedligeholdes inden for en funktionskontrakt, som er
indgået med Pankas A/S for en periode på i alt 15 år.

I lighed med 2015 foreslås, at der i 2016 laves
asfaltarbejder inden for et 1-årigt udbud. Et sådant udbud vil kunne udarbejdes
på fire-fem måneder, og asfaltarbejderne vil derfor kunne udføres i
eftersommeren 2016.

I 2015 blev der gennemført projekter på [adresse]
([adresse]), [adresse] (Svebølle), del af Røsnæsvej/Esbern Snaresvej,
fortove ved [adresse] og Lupinvej samt forbedring af hævet vejflade ved [adresse]Øster
Havnevej.

De priser, der blev indhentet i forbindelse med
asfaltudbuddet i 2015 var således, at der blev rum til at gennemføre dele af
Røsnæsvej/Esbern Snaresvej. Udgangspunktet for asfaltprojektet
Stationsvej/Parcelvej, Svebølle var, at projektet eventuelt kunne blive så
dyrt, at det skulle strækkes over 2 år/etaper. På grund af tilpasninger i
projektet og gode tilbud kunne hele projektet udføres i 2015 og betragtes som
næsten afsluttet, idet kun afstribninger og mindre arbejder mangler.
Regnskabsresultatet for 2015 viser sammenlagt, at der er uforbrugte midler på
kontoen for asfaltarbejder i byområder på 1,379 mio. kr.

I Bilag 1 er vist en oversigt over forslag til asfalt- og
fortovsarbejder i 2016. I bilag 2 er strækningerne vist på oversigtskort. De
strækninger, der var tilbage fra prioriteringslisten i 2015, er medtaget i et
nyt forslag til prioriteringsmuligheder. Administrationen har vurderet vejstrækningerne
og anbefaler en kombination som fremgår af Bilag 1.

Projekt 15, [adresse], kan med fordel overvejes i
forhold til en eventuel koordinering med ønsker om fortov/cykelsti langs
[adresse], udvikling af erhvervsområdet i [adresse] og trafikforbindelserne til
den nye station ved [adresse]. [adresse] bør dog prioriteres inden for de
nærmeste 2-3 år på grund af vejens tilstand.

I oversigten indgår den tidligere beslutning om
istandsættelse af [adresse].

Derudover er der i forhold til Landervejen opstillet to valgmuligheder, hvor
den ene omhandler en reparation af hele vejen med grus og den anden en
asfaltering af første del af vejen igennem sommerhusområdet.

I listen er også medtaget et ønske om asfaltering af
P-pladsen ved [adresse], hvor vedligeholdelsen dels hører under Kalundborg
Kommune samt den selvejende institution Røsnæshallen. Der ønskes indhentet
priser for at kunne vurdere og koordinere en optimal løsning for P-pladsen.

Den samlede anlægssum, der disponeres, udgør
overslagsmæssigt cirka 6,9 mio. kr. Såfremt tilbudsindhentningen på de udvalgte
projekter ligger under budgetrammen, vil administrationen igangsætte flere
projekter fra listen.

I forbindelse med den kommende vejkapitalanalyse i byområder
tilvejebringes en mere kvalificeret prioritering af vejvedligeholdelsen.

**Økonomiske konsekvenser**

Udbuddet gennemføres inden for det afsatte anlægsbudget til
vejvedligeholdelse.

Der er i 2016 afsat i alt 17,4 mio. kr. til
belægningsarbejder med videre på veje, og heraf går cirka 6,9 mio. kr. til asfaltbelægningsarbejder i byområder.

**Bilag**

|  |  |
| --- | --- |
| Bilag 1 Oversigt over forslag til asfalt- og fortovsarbejder 2016 | 326-2016-72993 |
| Bilag 2 Kort over forslag til asfalt- og fortovsarbejder 2016.pdf | 326-2016-73450 |